Fost campion național la polo, în prezent profesor de educație fizică și sport la International British School of Bucharest și membru de onoare al Catena Racing Team, Paul Georgescu a reușit pe 14 septembrie 2016 să realizeze o performanță unică: să devină cel mai rapid român care a traversat Canalul Mânecii fără costum de neopren, el înregistrând pe distanța de 54 km timpul de 13h36m (timp omologat de The Channel Swimming Association).